	Paslaugos pavadinimas
	Išvados dėl gėlo požeminio vandens gavybos/žvalgybos gręžinio projektavimui pateikimas 

	Versijos sukūrimo data
	2026-09-09

	Paslaugos apibūdinimas

	Fiziniai ar juridiniai asmenys ar šių asmenų grupės, veikiančios pagal jungtinės veiklos sutartis, ketinančios įsirengti gėlo požeminio vandens gavybos ar žvalgybos gręžinį, turi raštu ar elektroniniu būdu, pasirašytu kvalifikuotu elektroniniu parašu, pateikti savivaldybės, kurios teritorijoje planuojama įrengti gręžinį, vykdomajai institucijai paraišką gėlo požeminio vandens gavybos ar žvalgybos gręžiniui projektuoti.
Savivaldybės administracija, atsižvelgdama į geriamojo vandens tiekimo ir nuotekų tvarkymo infrastruktūros plėtros planus arba į savivaldybės ir (ar) vietovės lygmens kompleksinio teritorijų planavimo dokumentą, teikia išvadą dėl gėlo požeminio vandens gavybos ar žvalgybos gręžinio projektavimo. Teigiama savivaldybės administracijos išvada yra pagrindas gręžiniui projektuoti.


	Paslaugos tipas
	Paslauga teikiama neelektroniniu būdu. 

	Paslaugos teikėjas
	Architektūros ir urbanistikos skyrius 
Architektūros ir urbanistikos skyriaus specialistai
+37044398235
architekturossk@mazeikiai.lt


	Paslaugos teikimo proceso aprašymas (reikalingi atlikti veiksmai)

	Asmuo, norintis gauti išvadą dėl gėlo požeminio vandens gavybos/žvalgybos gręžinio projektavimo (toliau – Prašytojas), pateikia paraišką ir reikalingus dokumentus (apie priedų pateikimo būdus skaityti šio aprašymo skiltyje „Pastabose“) vienu iš šių būdų: asmeniškai arba per atstovą, tiesiogiai, per kurjerį atvykus  į  Mažeikių rajono savivaldybės administracijos priimamąjį Laižuvos g. 3, Mažeikiai arba paštu atsiuntus paraišką Savivaldybės administracijos adresu Laisvės g. 8, 89213 Mažeikiai, elektroniniais ryšiais (El. paštas: priemimas@mazeikiai.lt  (jei yra galimybė identifikuoti pareiškėją ar paraiškos autentiškumą) ar per E. Pristatymas: Mažeikių rajono savivaldybės administracijai juridinio asmens kodo 167371234  adresu.

Savivaldybės administracijos valstybės tarnautojas (toliau – Įgaliotas specialistas), per 5 d. d. nuo paraiškos  ir dokumentų gavimo, įvertina ar paraiška ir pateikti dokumentai atitinka nustatytus reikalavimus, kreipiasi į atitinkamas duomenų bazes dėl pateiktų duomenų atitikties registruotiems duomenims. 

Jeigu Prašytojas pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Prašytojas informuojamas ne vėliau kaip per 5 darbo dienas nuo  paraiškos ir dokumentų gavimo, pranešama raštu (elektroninėmis priemonėmis (jeigu Prašytojas paraiškoje yra nurodęs savo elektroninio pašto adresą) arba registruotu laišku) ir nustatomas terminas patikslintai paraiškai ir (ar) trūkstamiems arba patikslintiems dokumentams pateikti. Prašytojas turi ištaisyti trūkumus per nustatytą terminą ir pateikti patikslintą paraišką ir (ar) trūkstamus arba patikslintus dokumentus. Kai nustatytą laiką Prašytojas nepateikia patikslintos paraiškos ar reikiamų duomenų  nėra duomenų bazėse, paraiška nenagrinėjama.

Esant tinkamam dokumentų pateikimui  ir nenustačius kitų prieštaraujančių aplinkybių, Įgaliotas specialistas teikia paraišką Mažeikių rajono savivaldybės nuolatinės gėlo požeminio vandens gręžinių darbo grupei (toliau ‒  Darbo grupė).
Darbo grupė, įvertinusi paraišką, priima sprendimą dėl pritarimo merui teikti teigiamą išvadą  gręžinio projektavimui ar dėl nepritarimo gręžinio projektavimui. 
Esant neigiamam sprendimui – parengiamas motyvuotas atsisakymas išduoti teigiamą išvadą ir nurodoma tokio sprendimo apskundimo tvarka.
Išvada / atsisakymas išduoti  teigiamą išvadą ar informacija apie paraiškos nagrinėjimą Prašytojui pateikiamas paraiškoje nurodytu būdu: registruotu laišku,  elektroniniu paštu ar per elektroninio pristatymo informacinę sistemą.

	Paslaugos inicijavimo formos 
	Paraiškos dėl gėlo požeminio vandens gavybos / žvalgybos gręžiniui projektuoti forma aprašymo pabaigoje.


	Informacija ir dokumentai, kuriuos turi pateikti asmuo
	1. Nustatytos formos paraiška, kurioje nurodomi prašymo motyvai,  įrašomi duomenys į atitinkamas grafas ir išvardijami pridedami priedai (apie priedų pateikimo būdus skaityti šio paslaugos aprašymo skiltyje „Pastabose“) (tuo atveju, kai paraišką teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje. 
2. Asmens tapatybę patvirtinantis dokumentas (pateikiamas galiojantis Lietuvos Respublikos pasas arba asmens tapatybės kortelė, arba laikinasis pažymėjimas, jeigu Lietuvos Respublikos pilietis prarado Lietuvos Respublikos piliečio pasą ar asmens tapatybės kortelę ar jų kopija) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai paraišką teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje. 
3. Įgaliojimas (jeigu paraišką pasirašo ir dokumentus pateikia įgaliotas asmuo) (Civilinio kodekso reikalavimus atitinkantį įgaliojimą (ar jo kopija) atstovauti fizinį asmenį ar juridinį asmenį viešosioms ir administracinėms paslaugoms gauti (jeigu šis įgaliojimas neįregistruotas Įgaliojimų registre) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai paraišką teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
4. Pažymėjimas apie Nekilnojamojo turto registre įregistruotą žemės sklypą ir teises į jį. 
5. Pažymėjimas apie Nekilnojamojo turto registre įregistruotus statinius ir teises į juos. 
6. Žemės sklypo nuomos (panaudos) sutartį, jei sklypas nuomojamas ar naudojamas panaudos teise. 
7. Žemės sklypo bendraturčio (-ių) raštiškas sutikimas (jei tokie yra). 
8. Gretimų (besiribojančių) žemės sklypų savininkų raštiški sutikimai, jei neišlaikomi minimalūs leistini atstumai nuo gretimo žemės sklypo. 
9. Banko (skolintojo) sutikimą numatomai darbų programai, jei turtas įkeistas bankui. 
10. Sodų bendrijos sutikimą, jei sklypas yra sodininkų bendrijos teritorijoje. 
11. Įmonės registracijos pažymėjimo kopijaą, jei paraišką teikia juridinis asmuo. 
12. Žemės sklypo ribų planas.



	Paslaugos suteikimo trukmė 
	20  darbo dienų.



	Teisės aktai, reguliuojantys 
paslaugos teikimą
	Lietuvos Respublikos geriamojo vandens tiekimo ir nuotekų tvarkymo įstatymas
 https://www.e-tar.lt/portal/lt/legalActEditions/TAR.0AE0464E0EDE 

 Požeminio vandens gręžinių projektavimo, įrengimo, konservavimo ir likvidavimo tvarkos aprašas, patvirtintas Lietuvos Respublikos aplinkos ministro 1999 m. gruodžio 23 d. įsakymu Nr. 417 
https://www.e-tar.lt/portal/lt/legalActEditions/TAR.8685834FB072 
Mažeikių rajono savivaldybės nuolatinės gėlo požeminio vandens gręžinių darbo grupės nuostatai, patvirtinti Mažeikių rajono savivaldybės mero 2023 m. gegužės 17 d. potvarkiu Nr. M1-125 .
https://www.e-tar.lt/portal/lt/legalActEditions/2220cf80f47511ed9978886e85107ab2 



	Paslaugos teikėjo veiksmų (neveikimo) apskundimo tvarka
	[bookmark: _Hlk100747778]Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

	Pastabos
	Reikalavimai priedams ir jų pateikimui
Jeigu pranešimas ir dokumentai teikiami asmeniškai atvykus į Savivaldybės administraciją, padaromos ir patvirtinamos pateiktų dokumentų, išskyrus asmens tapatybę patvirtinantį dokumentą (šiuo atveju, įsitikinus pranešimą ir dokumentus pateikusio asmens tapatybe, dokumentas gražinamas  jį pateikusiam asmeniui nedarant dokumento kopijos), kopijos, ir dokumentai grąžinami juos pateikusiam asmeniui. Jeigu pranešimas ir dokumentai teikiami per atstovą arba siunčiami pašto siunta, elektroniniu paštu ar kitomis elektroninių ryšių priemonėmis, arba per kurjerį, prie pranešimo turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus konkrečios paslaugos teikimą reglamentuojančiuose teisės aktuose nustatytus atvejus ar šiame tekste įrašytus atvejus, kai asmens tapatybę patvirtinančio dokumento kopija neteikiama. Jeigu pranešimas ir dokumentai siunčiami elektroniniu paštu, pranešimas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o pranešimą ir dokumentus teikiančio asmens tapatybę patvirtinančio dokumento kopija neteikiama. Jeigu Kompensacijos prašytojas pranešimą ir dokumentus teikia elektroninių ryšių priemonėmis ir jeigu valstybės elektroninės valdžios sistemoje teikiama tokia elektroninė paslauga, leidžianti nustatyti asmens tapatybę, kartu su pranešimu ir dokumentais pranešimą ir dokumentus teikiančio asmens tapatybę patvirtinančio dokumento kopija neteikiama.
Reikalavimai įgaliojimui
Įgaliojimu laikomas rašytinis dokumentas, asmens (įgaliotojo) duodamas kitam asmeniui (įgaliotiniui) atstovauti įgaliotojui nustatant ir palaikant santykius su trečiaisiais asmenimis. 
Rašytinius fizinių asmenų įgaliojimus gauti viešąsias ar administracines paslaugas tvirtina notaras arba seniūnijos seniūnas. Įgaliojimo patvirtinti nereikia, jeigu jį informacinių technologijų priemonėmis sudarė fizinis asmuo ir davė jį įregistruodamas Įgaliojimų registre, taip pat kitais įstatymų nustatytais atvejais.







	[bookmark: _Hlk135630590]
	


(Paraiškos gėlo požeminio vandens gavybos / žvalgybos gręžiniui projektuoti forma)

_______________________________________________________________________________
(fizinio asmens vardas, pavardė / juridinio asmens pavadinimas, teisinė forma)
________________________________________________________________________________

________________________________________________________________________________
(fizinio asmens adresas / juridinio asmens buveinės adresas, juridinio asmens kodas, registras, kuriame kaupiami ir saugomi duomenys apie juridinį asmenį, fizinio asmens / juridinio asmens telefonas, el. pašto adresas)

Mažeikių rajono savivaldybės merui


PARAIŠKA GĖLO POŽEMINIO VANDENS GAVYBOS / ŽVALGYBOS GRĘŽINIUI PROJEKTUOTI

20____ m. _____________d. Nr. ____


Prašome leisti projektuoti gėlo požeminio vandens gavybos / žvalgybos gręžinį. 

1. Bendrieji duomenys – planuojamo įrengti gręžinio vieta ir adresas (pridedama sklypo planas, sklypo nuosavybę arba naudojimą pagrindžiančio dokumento kopija):

	

	

	

	

	

	

	

	



2. Gręžinio paskirtis: ūkinei komercinei veiklai / geriamojo vandens viešajam tiekimui / individualiam apsirūpinimui geriamuoju vandeniu / žemės ūkio veiklai, turinčiai išimtį pagal Lietuvos Respublikos žemės gelmių įstatymo 16 str. 2 d. 2 p. / nekomercinei ūkinei veiklai.
(nereikalingus išbraukti)

3. Pageidaujamas gręžinio našumas m3 /parą: ___________
4. Planuojamas ar esamas nuotekų tvarkymo būdas (kaupimas, mechaninis-biologinis valymas, į esamus tinklus, nuotekos nesusidarys, kitas nuotekų tvarkymo projektas, sudaryta sutartis ir kt.)

	

	

	

	

	

	



PRIDEDAMA: 
1. Sklypo plano kopija, sklypo nuosavybę arba naudojimą pagrindžiančio dokumento kopija
(tinkamą pabraukti)
2. Pareiškėjo nuožiūra su paraiška susijusių pridedamų dokumentų kopijos:

	



[bookmark: _Hlk127864191][bookmark: _Hlk124920021]Dokumentus ar informaciją apie paraiškos nagrinėjimą pageidauju gauti (pažymėti tik vieną variantą):	☐ atsiimsiu atvykęs
	☐ registruotu laišku
	☐ el. laišku
	☐ per E. pristatymas informacinę sistemą (šiam atvejui nurodyti E. pristatymo dėžutės adresą ________________________________).

[bookmark: _Hlk176770976][bookmark: _Hlk163242740]Pasirašydamas (-a) šią formą patvirtinu, kad esu informuotas (-a), kad Mažeikių rajono savivaldybės administracija (toliau – Administracija), juridinio asmens kodas 167371234, adresas Laisvės g. 8, Mažeikiai, tvarkydama mano asmens duomenis, veikia kaip duomenų valdytojas. Sutinku, kad mano asmens duomenys bus tvarkomi šio prašymo/skundo//pareiškimo ir/ar paslaugos suteikimo tikslais. Esu informuotas (-a), kad turiu šias duomenų subjekto teises: teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti savo asmens duomenis; teisę reikalauti ištrinti savo asmens duomenis („teisė būti pamirštam“); teisę apriboti savo asmens duomenų tvarkymą; teisę į duomenų perkeliamumą. Administracija gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai vykdant viešosios valdžios funkcijas ar su manimi sudarytai sutarčiai vykdyti. Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje ir kituose teisės aktuose. Esu informuotas, kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai pavestoms vietos valdžios funkcijoms atlikti ar sutarčiai, susijusiai su man teikiamomis paslaugomis, įvykdyti. Taip pat esu informuotas (-a), kad dėl savo kaip duomenų subjekto teisių pažeidimo galiu kreiptis į Savivaldybės administracijos duomenų apsaugos pareigūną el. p. duomenuapsauga@mazeikiai.lt arba tiesiogiai į Valstybinę duomenų apsaugos inspekciją (VDAI) L. Sapiegos g. 17, 10312 Vilnius, tel.: (8 5) 2712804, 279 1445, el. p. ada@ada.lt.
Esu informuotas (-a), kad daugiau informacijos apie duomenų tvarkymą galiu rasti:  
 https://mazeikiai.lt/savivalda/asmens-duomenu-apsauga/apie-duomenu-apsauga 
	_________________			________________
    (vardas, pavardė)   			             (parašas)



